Te veel tyd word in gimnasiums vermors en te min aandag word aan vaardighede gegee, sê die uitgetrede senter Brian O’Driscol – waarskynlik die beste senter van sy era.
“Ek sien dit by die Ierse akademies, waar groot klem gelê word op die gewigte wat `n speler kan optel, maar nie of hy die bal in die hardloop tien tree ver kan uitgee nie,” het O’Driscol aan The Telegraph gesê.
In sy lang loopbaan van onder meer 141 toetse was sy vermoë om die regte besluite te neem sy uitstaande kenmerk.
Hy beskou Ierland as die gunsteling vir die Sesnasiesreeks wat van 6/7 Februarie tot 21 Maart gespeel word, maar is versigtig vir Engeland.
Ek sê dit nou al vir jare dat gym ‘n euwel is in sport. Gym is volgens my die groot oorsaak van al ons beserings en veral spier beserings. Die ”oudae” se oefening soos tyres aan die enkels vasmaak en dan hardloop, trappe op en af en dinge soos skaap dra het die regte spiere geoefen en die regte stamiena gegee. Dit kry jy nie in ‘n gym nie. Danie Gerber het ‘n paar jaar gelede op RSG sport min of meer dieselfde gesê maar niemand sal luister nie want soos in meeste werkplekke besluit die spelers mos deesdae wat gebeur. Oupa Victor het mos in sy voortydige boek gesê dit is te harde oefening en sien nie daarvoor kans nie.